Σύμφωνα με το ιρανικό σύνταγμα ο **Ανώτατος Ηγέτης του Ιράν** (περσικά: |رهبر معظم ایران| rahbar-e mo'azzam-e irān) είναι ο αρχηγός κράτους του Ιράν. Ονομάζεται επίσης **Ανώτατος Αρχηγός της Ισλαμικής Επανάστασης** και **Ανωτάτη Ηγετική Αρχή**. Αποτελεί την ανώτατη διοικητική και θρησκευτική αρχή του Ιράν. Υπό τον έλεγχό του βρίσκονται ανάμεσα στα άλλα οι Ένοπλες Δυνάμεις, το Δικαστικό Σύστημα και η Κρατική Τηλεόραση. Είναι ανώτερος από τον Πρόεδρο του Ιράν.

Μερικά καθήκοντα και εξουσίες σύμφωνα με το Σύνταγμα
----------------------------------------------------

Ο ανώτατος ηγέτης σκιαγραφεί και επιβλέπει την εφαρμογή των «γενικών πολιτικών κατευθύνσεων της Ισλαμικής Δημοκρατίας του Ιράν». Αναπληρώνεται από το Συμβούλιο των Κηδεμόνων, μία επιτροπή σημαινόντων ιερωμένων. Ο Ανώτατος Ηγέτης είναι και αρχιστράτηγος του στρατού όπως και αρχηγός των υπηρεσιών ασφαλείας και των μυστικών υπηρεσιών και είναι ο μόνος που δικαιούται να κηρύξει πόλεμο. Ηγείται προσωπικά του αυτόνομου στρατού των Φρουρών της ισλαμικής επανάστασης. Επίσης διορίζει και απομακρύνει τους επικεφαλής της δικαιοσύνης και των κρατικών ΜΜΕ. Τέλος, διορίζει επίσης έξι από τα δώδεκα μέλη του Συμβουλίου των Κηδεμόνων.

Εκλογή
------

Θεωρητικά, ο Ανώτατος Ηγέτης του Ιράν και τα μέλη του Συμβουλίου των Κηδεμόνων διορίζονται από μία Συνέλευση Εμπειρογνωμόνων, με βάση τα προσόντα και τη δημοτικότητα. Ωστόσο, όλοι οι υποψήφιοι για τη συνέλευση των εμπειρογνωμόνων, ο πρόεδρος και το κοινοβούλιο (Majlis), επιλέγονται από το Συμβούλιο των Φρουρών, του οποίου τα μέλη επιλέγονται από τον Ανώτατο Ηγέτη. Η συνέλευση ποτέ δεν έχει αμφισβητήσει τον Ανώτατο Ηγέτη.

Κύρος
-----

Οποιαδήποτε προσβολή ή κριτική σε βάρος του Ανωτάτου Ηγέτη επισείει ποινή. Σε ορισμένες περιπτώσεις μέλη της συνέλευσης που άσκησαν κριτική στον Ανώτατο Ηγέτη έχασαν το αξίωμά τους και συνελήφθησαν.

Κατάλογος Ανώτατων Ηγετών
-------------------------

| Σειρά | Ανώτατος Ηγέτης | Εικόνα | Όνομααγγλικά · περσικά · Υπογραφή | Διάρκεια βίου | Τόπος γέννησης | Σημειώσεις |
| --- | --- | --- | --- | --- | --- | --- |
| 1 | 3 Δεκεμβρίου 1979– 3 Ιουνίου 1989(9 έτη, 182 ημέρες) |  | Μέγας Αγιατολάχ**Σαγίντ** **Ρουχολάχ Χομεϊνί**سیدروح‌الله خمینی | 22 Σεπτεμβρίου 1902 – 3 Ιουνίου 1989 (ετών 86) | Χομέιν, επαρχία Μαρκαζί | Αρχηγός της Ιρανικής Επανάστασης του 1979 και ιδρυτής της Ισλαμικής Δημοκρατίας του Ιράν. |
| 2 | 4 Ιουνίου 1989– σήμερα28 έτη) |  | Μέγας Αγιατολάχ**Σαγίντ** **Αλί Χαμενεΐ**سیدعلی خامنه‌ای | 19 Απριλίου 1939 (1939-04-19) (84 ετών) | Μασχάντ, επαρχία Ραζαβί Χορασάν | Υπηρέτησε προηγουμένως ως Πρόεδρος του Ιράν από το 1981 ως τον θάνατο του Χομεϊνί, το 1989. |

Παραπομπές
----------

1. ↑  Άρθρα 89-91, Σύνταγμα του Ιράν.
2. ↑  «Iran's Khamenei hits out at Rafsanjani in rare public rebuke». *Middle East Eye*.
3. ↑  "Who's in Charge?" by Ervand Abrahamian *London Review of Books*, 6-11-2008
4. ↑  Reuters (14 Δεκεμβρίου 2015). «Rafsanjani breaks taboo over selection of Iran's next supreme leader». Ανακτήθηκε στις 1 Ιουλίου 2016.
5. ↑  «Everything you need to know about Iran's Assembly of Experts election». Ανακτήθηκε στις 1 Ιουλίου 2016.
6. ↑  «Iran arrests 11 over SMS Khomeini insults». *GlobalPost*. Αρχειοθετήθηκε από το πρωτότυπο στις 14 Μαρτίου 2016.
7. ↑  «Iran arrests 11 over SMS Khomeini insults: report». *The Daily Star*. 22 Σεπτεμβρίου 2017. Αρχειοθετήθηκε από το πρωτότυπο στις 5 Φεβρουαρίου 2017. Ανακτήθηκε στις 4 Φεβρουαρίου 2017.
8. ↑
9. ↑  «Detailed biography of Ayatollah Khamenei, Leader of Islamic Revolution». 23 Σεπτεμβρίου 2013.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Supreme Leader of Iran  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |